മെഡിക്കല് മാലിന്യ പ്ളാന്റ് : മലിനീകരണ നിയന്ത്രണ ബോര്ഡ് ഉത്തരവിനെതിരെ ഐ.എം.എയുടെ ഹര്ജി കൊച്ചി: സ്വകാര്യ ആശുപത്രികളില് നിന്നുള്ള മാലിന്യങ്ങള് കൊച്ചി അമ്ബലമേട്ടില് തുടങ്ങിയ പുതിയ മാലിന്യ സംസ്കരണ പ്ളാന്റിലേക്ക് നല്കണമെന്ന മലിനീകരണ നിയന്ത്രണ ബോര്ഡിന്റെ ഉത്തരവിനെതിരെ ഇന്ത്യന് മെഡിക്കല് അസോസിയേഷന് നല്കിയ ഹര്ജി പരിഗണിക്കാന് സെപ്തംബര് എട്ടിലേക്ക് മാറ്റി. ഇത്തരത്തില് ഒരു ഉത്തരവ് നല്കാന് ബോര്ഡിന് അധികാരമുണ്ടോയെന്നറിയിക്കാന് ഹൈക്കോടതി നിര്ദ്ദേശിച്ചിട്ടുണ്ട്. സ്റ്റേറ്റ് അറ്റോര്ണിയും മലിനീകരണ നിയന്ത്രണ ബോര്ഡിന്റെ അഭിഭാഷകനും വിശദീകരണത്തിന് സമയം തേടിയതുകൊണ്ടാണ് ഹര്ജി നീട്ടിയത്. പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം ജില്ലകളിലെ ആശുപത്രികളില് നിന്നുള്ള ബയോമെഡിക്കല് മാലിന്യങ്ങളാണ് പുതിയ പ്ലാന്റിലേക്ക് കൊണ്ടുവരാന് മലിനീകരണ നിയന്ത്രണബോര്ഡ് ഉത്തരവിട്ടത്. സംസ്ഥാനത്തെ ആശുപത്രികളിലെയും ലാബുകളിലെയും ബയോമെഡിക്കല് മാലിന്യങ്ങള് സംസ്കരിക്കുന്നതിനായി ഐ.എം.എയുടെ ഉപവിഭാഗമായ ഐ.എം.എ ഗോസ് ഇക്കോ ഫ്രണ്ട്ലി ഇമേജ് പാലക്കാട്ട് പ്ളാന്റ് സ്ഥാപിച്ചിരുന്നു. സര്ക്കാര് ആശുപത്രികള്ക്ക് സൗജന്യമായും സ്വകാര്യ ആശുപത്രികള്ക്കും ലാബുകള്ക്കും നിശ്ചിത ഫീസ് പ്രകാരവുമാണ് പ്ളാന്റിന്റെ പ്രവര്ത്തനം. ഇതിനിടെയാണ് അമ്ബലമുകളിലെ പുതിയ പ്ളാന്റിലേക്ക് സെപ്തംബര് ഒന്നു മുതല് മാലിന്യം നല്കാന് അഞ്ചു ജില്ലകളിലെ സ്വകാര്യ ആശുപത്രികള്ക്ക് മലിനീകരണ നിയന്ത്രണ ബോര്ഡ് നിര്ദ്ദേശം നല്കിയത്. ഇത്തരത്തില് ഉത്തരവ് നല്കാന് ബോര്ഡിന് അധികാരമില്ലെന്നാണ് ഐ.എം.എയുടെ വാദം. വിവാദ ഉത്തരവിന്റെ അടിസ്ഥാനത്തില് ഇമേജിന് ദോഷമുണ്ടാകുന്ന നടപടി പാടില്ലെന്നും സിംഗിള് ബെഞ്ച് നിര്ദ്ദേശിച്ചിട്ടുണ്ട്.